લેપ્‍ટોસ્‍પાઇરોસીઝ, મેડકાઉ ડીસીઝ, રેબીઝ(હડકવા), નીપાહ તાવ, ગ્લેન્ડર, વગેરે જેવા રોગો પ્રાણીઓના સહવાસથી મનુષ્‍યોને થતા રોગો છે, જે વિદેશોમાં વધુ પ્રમાણમાં જોવા મળે છે. આવા પ્રાણીજન્‍ય રોગોથી મનુષ્‍યજાતિને સુરક્ષિત રાખવા માટે ‘‘વર્લ્‍ડ ઝૂનોસીસ ડે’’ના દિવસે વિવિધ કાર્યક્રમો યોજવામાં આવે છે. શહેરી વિસ્‍તારમાં પ્રાણીઓને રસી મુકવામાં આવે છે, પરંતુ ગ્રામ્‍ય વિસ્‍તારોમાં આ બાબતે પ્રમાણમાં ઓછી જાગૃતિ જોવા મળે છે. આથી ‘‘વર્લ્‍ડ ઝૂનોસીસ ડે’’ના દિવસે ગામડામાં પશુઓને મફત રસીકરણ, પ્રાણીજન્‍ય રોગો અંગેની જાણકારી તથા તેનાથી બચવાના ઉપાયો, કાર્યશાળાઓ, પ્રવચનો વગેરે જેવા કાર્યક્રમો યોજવામાં આવે છે, જેથી પ્રાણીઓના સંપર્કથી થતા રોગો અંગે માનવોને જાણકારી મળે.